Ljudska prava u Kini-glavna tema razgovora u Washingtonu
Da li će Washington iskoristiti istorijski trenutak kako bi potaknuo nov i svjež početak u odnosu između dvije zemlje?
Izazov tokom posjete kineskog potpredsjednika će biti naći balans između agresivnog izražavanja zabrinutosti i iskazivanja osjećanja prema realnosti u Kini. Kada kineski potpredsjednik Xi Jinping posjeti Washington naredne sedmice, aktivisti i politički analitičari očekuju da će glavna tema razgovora biti ljudska prava. Prosvjedi se organiziraju u mnogim dijelovima Kine. U području Tibeta, u pitanju su vjerske slobode. Talas onih koji sami sebe žrtvuju paljenjem dovodi do oštrih međunarodnih reakcija. U drugim dijelovima, ljudi izlaze na ulice kako bi prosvjedovali protiv pitanja zaštite okoline i korupcije u zemlji. Cheng Li, koji radi za institut Brookings u Washingtonu, kaže: Prijetnje stabilnosti se javljaju u trenucima kada se Sjedinjene države i Kina sve više oslanjaju jedni na druge, u vrijeme kada su i ekonomski rivali. Kina se nalazi usred reorganizacije liderstva i poduzela je agresivne, ponekad oštre korake kako bi ugušila opoziciju, tvrde aktivisti za ljudska prava. Racija je započela početkom prošle godine kada su kineski lideri počeli brinuti o vladinoj najgoroj noćnoj mori, revoluciji u Kini sličnoj Arapskom proljeću ili revoluciji u Tunisu, kaže kineski aktivista za ljudska prava Gao Wenqian, koji je za Glas Amerike govorio putem Skypea. , kaže Gao Wenquian. Američki zvaničnici su stalno izražavali zabrinutosti vezane za ljudska prava u Kini, ali sa ograničenim uspjehom. Stoga će izazov tokom posjete gospodina Xia biti naći balans između agresivnog izražavanja zabrinutosti i iskazivanja osjećanja prema realnosti u Kini, kaže Cheng Li. Gao Wenquian smatra da će stabiliziranje razlika u odnosu dvije zemlje biti glavni cilj za Xi Jinpinga. , kaže Gao Wenquian. Da li će gospodin Xi uspjeti u tom nastojanju, dodaje Gao Wenquian, zavisi od vizije američkih lidera i toga da li će Washington iskoristiti ovaj istorijski trenutak kako bi potaknuo nov i svjež početak u odnosu između dvije zemlje.